OpenLLM-France/wikimedia huggingface dataset:
# Agustí Barbarigo

Agustí Barbarigo (c. 1420 – 20 de setembre de 1501) va ser un polític italià que va exercir com dux de Venècia des de 1486 fins a la seva mort, en 1501.
Marco Barbarigo era germà d'Agustí, al que havia precedit com dux, ocupant el càrrec tan sols un any; la seva tomba, que estava originalment a l'església de Santa Maria della Carità, ha estat demolida. Una part (el relleu de la resurrecció de Crist) es troba a la "Scuola Grande di San Giovanni Evangelista", atribuïda al taller d'Antonio Rizzo.

## Biografia

Durant el seu govern es va concebre i es va poder acabar la imponent Torre dell'Orologio a la Plaça de Sant Marc, amb un arquejat que comunica el carrer conegut com la Merceria amb el Pont de Rialto. En la planta superior es mostrava sota la campana al dux agenollat davant el Lleó de Sant Marc, però va ser eliminat pels francesos el 1797, després que Venècia es rendís a Napoleó.
En 1496 va crear una coalició italiana per expulsar a Carles VIII de França de la Península, fet que va conduir a la batalla de Fornovo i a la retirada gal·la. Durant el regnat d'Agustí es van aconseguir diverses fortaleses a la Romanya (que es van haver de retornar anys més tard) i l'annexió de Xipre.
Les seves relacions amb el sultà otomà Baiacet II van ser inicialment amistoses, però es van tornar tibants a partir de 1492, desembocant en una guerra oberta el 1499. Els mercaders venecians d'Istanbul van ser arrestats, mentre que les tropes bosnianes envaïen Dalmàcia i arribaven a Zara. La flota veneciana va ser derrotada en la batalla de Zonchio, i la República va perdre la seva base a Lepant. A aquesta derrota li van seguir les de Modona i Corona, fet que per a les naus venecianes va significar la pèrdua de totes les parades intermèdies en el camí cap a Llevant.
Després de quatre anys de guerra, es va signar un tractat de pau el 1503, pel que Venècia va poder conservar a Morea només Nauplia, Patras i Monembasia.

## Cultura popular

* En el videojoc Assassin's Creed II, Agustí Barbarigo fa un cameo com dux elegit pel seu germà.

## Vegeu també

* Antoni Grimani

## Referències

* ↑ John Julius Norwich.
* ↑ Giulio Lorenzetti.
* ↑ Deborah Howard.

## Enllaços externs

* Venezia the ultimate experience.
# Allaire

Allaire (francès) o Alaer (bretó) és un municipi al departament d'Ar Mor-Bihan a la regió francesa, de Bretanya, L'any 2006 tenia 3.487 habitants. Limita amb els municipis de Saint-Perreux, Saint-Jean-la-Poterie, Rieux, Saint-Dolay, Béganne, Saint-Gorgon i Saint-Jacut-les-Pins.

## Demografia

| | | 1851 | 2 149 | 1896 | 2 374 | 1954 | 2 052 |
| 1794 | 2 015 | 1856 | 2 127 | 1901 | 2 326 | 1962 | 2 103 |
| 1800 | 2 070 | 1861 | 2 185 | 1906 | 2 393 | 1968 | 2 219 |
| 1806 | 2 106 | 1866 | 2 252 | 1911 | 2 320 | 1975 | 2 394 |
| 1820 | 1 891 | 1872 | 2 300 | 1921 | 2 179 | 1982 | 2 686 |
| 1831 | 2 029 | 1876 | 2 283 | 1926 | 2 165 | 1990 | 2 990 |
| 1836 | 2 018 | 1881 | 2 379 | 1931 | 2 119 | 1999 | 3 188 |
| 1841 | 1 975 | 1886 | 2 373 | 1936 | 2 096 | 2006 | 3 278 |
| 1846 | 2 126 | 1891 | 2 358 | 1946 | 2 155 | |

## Alcaldes

Llista d'alcaldes :
| Període | Identitat | Partit |
| 1945-1971 | M.H. Le Lievre | |
| 1971-1995 | René Le Coustumer | |
| 1995-2008 | Daniel Baron | PS |
| 2008- | Jean-François Mary | |
# Antonio Esposito

Antonio Esposito (Viganello, 13 de desembre de 1972) és un exfutbolista suís, que ocupava la posició de migcampista.

## Trajectòria

Va iniciar la seua carrera a les files de l'AC Lugano el 1992. Quatre anys després recala al Grasshopper-Club Zürich, que el cedeix al CF Extremadura i a la Cagliari Calcio. Posteriorment milita a la lliga francesa amb l'AS Saint-Étienne.
Retorna al seu país el 2002 per incorporar-se al FC Basel, amb qui arriba a la segona fase de la Champions League. Després de militar a l'A.S. Varese 1910, es retira el 2005 jugant al Lugano.
Ha estat internacional amb Suïssa en tres ocasions.

## Enllaços externs

* Fitxa del jugador
# Buelh, Buelhòu e Lasque

Buelh, Buelhòu e Lasque (en francès Boueilh-Boueilho-Lasque) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 287 | 288 | 610 | 342 | 335 | 397 | 860 | 881 | 855 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 800 | 787 | 752 | 712 | 731 | 673 | 691 | 630 | 614 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 615 | 621 | 553 | 527 | 456 | 454 | 439 | 411 | 389 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 350 | 347 | 302 | 283 | 323 | 329 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995- | Pierre Costadoat | |

## Referències

* ↑ Toponímia occitana
# Maurice Buret

Maurice Buret (Sèvres, 21 de maig de 1909 - Septeuil, 23 d'agost de 2003) va ser un genet francès que va competir a mitjans del segle xx.
El 1948 va prendre part en els Jocs Olímpics d'Estiu de Londres, on va disputar dues proves del programa d'hípica amb el cavall Saint Ouen. Va guanyar la medalla d'or en la prova de doma per equips, mentre en la prova de doma individual fou quinzè.
Fou condecorat com a Cavaller de la Legió d'Honor i la Creu de Guerra 1939-1945 per la seva vàlua durant la Segona Guerra Mundial.

## Referències

* 1 2 «Olympedia – Maurice Buret». [Consulta: 7 juny 2021].
# Demba Ba

Demba Ba, nascut el 25 de maig de 1985 a Sèvres, és un futbolista professional senegalès i francès.

## Carrera esportiva

El 29 d'agost de 2007 anà al 1899 Hoffenheim. Ba des de llavors ha estat una part integral de l'equip des de la promoció del Hoffenheim a la primera divisió Bundesliga, fins a la seva reeixida primera temporada a la Bundesliga; on va acabar setè després d'haver liderat la classificació al nadal.
En eixa temporada va marcar 14 gols només perdent-se un sol partit durant tota la temporada. Eixos gols inclouen un triplet en una partit de resultat 3 a 3 contra el Stuttgart el 24 de febrer del 2009.
En aquests tres anys i mig al Hoffenheim el cartell de Ba com a golejador ha augmentar considerablement i va atruere l'interès d'altres clubs. El juliol del 2009 va estar punt de ser traspassat a l'Stuttgart, però no va superar les proves mèdiques.
Durant la treva hivernal de la temporada 2010-2011, Ba va entrar en conflicte amb el Hoffenheim per entendre que el club el retenia davant una oferta del West Ham anglès. El davanter franco-senegalès no va anar a la concentració de l'equip a La Manga (Múrcia), forçant així la seva sortida del club. El 15 de gener, el Hoffenheim va arribar a un acord amb l'Stoke City, però Demba Ba tampoc va superar les proves mèdiques del club anglès. Finalment, el 28 de gener, Hoffenheim i West Ham van arribar a un acord i Ba es va comprometre amb el club londinenc fins al juny de 2014.
Ba va marcar dos gols en el seu primer partit com a titular amb el West Ham United FC, el 12 de febrer davant el West Bromwich Albion (3-3).
EL 4 de gener del 2013 va ser traspassat al Chelsea.

## Referències

* ↑ «1899 Hoffenheim signs Carlos Eduardo and Demba Ba» (en (alemany)). tsg-hoffenheim.de. Arxivat de l'original el 2007-09-27. [Consulta: 29 agost 2007].

## Enllaços externs

* Demba Ba - Lloc web oficial
# Junta de dilatació

Una junta de dilatació és un element d'unió entre dos tubs de metall o de fusta imnoavançada, dues barres, etc., que és capaç d'absorbir els esforços que apareixen amb les variacions de longitud produïdes per efectes tèrmics (dilatació tèrmica).

## Galeria

* Junta de dilatació d'un pont vista des de dalt
* Junta de dilatació d'un pont vista des de baix
* Junta de dilatació en una via fèrria
* Junta de dilatació del Pont Golden Gate

## Referències

* ↑ «Junta de dilatació». Cercaterm. TERMCAT, Centre de Terminologia. [Consulta: 20 abril 2013].
# Dretà

Es diu que una persona és dretana o dretera quan és més hàbil amb la seva mà dreta que amb la mà esquerra, de manera que escriurà amb la mà dreta i probablement també realitzarà altres activitats de la vida diària, com cuinar o la cura personal, amb aquesta mà. Les persones que són més hàbils amb la mà esquerra són esquerranes, i les que són igual d'hàbils amb les dues mans són ambidextres.
Diversos estudis assenyalen que entre un 70 i un 90% de la població mundial és dretana.
Etimològicament, la paraula dretà prové del llatí Dextra, que significa 'dreta'.

## Vegeu també

* Ambidextre
* Esquerrà
* Destresa

## Referències

* ↑ «dretà» Diccionari Normatiu Valencià. Acadèmia Valenciana de la Llengua.
* ↑ «dretà». Diccionari de la llengua catalana de l'IEC. Institut d'Estudis Catalans.
* ↑ «dreter» Diccionari Normatiu Valencià. Acadèmia Valenciana de la Llengua.
* ↑ «dreter». Diccionari de la llengua catalana de l'IEC. Institut d'Estudis Catalans.
* ↑ Holder, M. K. «Why are more people right-handed?». Sciam.com. Scientific American Inc, 1997. [Consulta: 14 abril 2008].
* ↑ Psychology for A-level segona edició, pàg. 309
Viccionari
# Pradas de Salars

Pradas de Salars (en francès Prades-Salars) és un municipi francès situat al departament de l'Avairon i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 360 | 401 | 365 | 316 | 320 | 293 | 282 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean Poujol | |
| 2008- | Jacques Garde | |

## Referències

* ↑ Toponímia occitana
# Richard Ploog

Richard Francis "Dick" Ploog (Ballarat, Victòria, 27 de novembre de 1936 - 14 de juliol de 2002) va ser un ciclista australià que es dedicà a la pista i que va córrer durant els anys 50 del segle xx.
El 1956 va guanyar la medalla de bronze als Jocs Olímpics de Melbourne en la prova de velocitat individual, per darrere Michel Rousseau i Guglielmo Pesenti.
En el seu palmarès també destaquen dues medalles d'or als Jocs de la Commonwealth, el 1954 i 1958.

## Palmarès

* 1954
** Medalla d'or del Quilòmetre contrarellotge dels Jocs de la Commonwealth
* 1956
** Medalla de bronze als Jocs Olímpics de Melbourne en velocitat individual
* 1958
** Medalla d'or de velocitat del Jocs de la Commonwealth

## Referències

* 1 2 «Olympedia – Dick Ploog». [Consulta: 10 desembre 2024].
* ↑ «Richard Francis Ploog | Commonwealth Games Federation», 28-11-2021. [Consulta: 10 desembre 2024].
# Allein

Allein (arpità Alèn) és un municipi italià, situat a la regió de Vall d'Aosta. L'any 2007 tenia 249 habitants. Limita amb els municipis de Doues, Étroubles i Gignod.

## Administració

Llista d'alcaldes :
| Període | Identitat | Partit |
| 2005- | Erik Patrocle | Llista cívica |
# Florentino Ameghino

    Aquest autor és citat en taxonomia animal amb el nom «Ameghino».
Florentino Ameghino (Moneglia, 19 de setembre del 1853 – Buenos Aires, 6 d'agost del 1911) fou un naturalista, paleontòleg, antropòleg i zoòleg argentí.
Nascut de pares immigrants italians, Ameghino fou un naturalista autodidacta, i concentrà la seva investigació a les terres de les Pampes meridionals. Reuní una de les col·leccions de fòssils més grans del món en aquells temps, que li serví de base per a nombroses investigacions geològiques i paleontològiques. També investigà la possible presència d'homes prehistòrics a les Pampes (Homo pampeanus) i postulà diverses teories polèmiques sobre l'origen dels humans a Amèrica del Sud.
Ameghino aconseguí la càtedra de zoologia a la Universitat de Córdoba, la subdirecció del Museo de La Plata, i la direcció del Museu Nacional de Buenos Aires. Morí de diabetis a Buenos Aires.
El cràter Ameghino de la Lluna fou anomenat en honor seu. El Partit Florentino Ameghino, i la seva capital Ameghino, situat al nord-oest de la província de Buenos Aires, també li deuen el nom.

## Referències

* ↑ Boscaini, Alberto; Gavensky, Marina Peralta; Iuliis, Gerardo De; Vizcaíno, Sergio Fabián «THE ORIGIN OF “EL HOMBRE EN EL PLATA”: ON THE BIRTHDATE AND BIRTHPLACE OF FLORENTINO AMEGHINO (1853-1911)» (en anglès). Publicación Electrónica de la Asociación Paleontológica Argentina, 21, 1, pàg. 28–43. DOI: 10.5710//PEAPA.23.04.2021.343. ISSN: 2469-0228.

## Enllaços externs

* Biografia de Florentino Ameghino Arxivat 2006-01-04 a Wayback Machine. (castellà)
# Antonio Fernando Díaz Bizcocho

Antonio Fernando Díaz Bizcocho (Coria del Río, 3 d'agost de 1970) és un exfutbolista andalús, que ocupava la posició de defensa. Ha estat internacional amb les categories inferiors de la selecció espanyola.

## Trajectòria

Després de despuntar al Coria, recala a l'equip juvenil del Reial Betis. Debuta al primer equip sevillà a la temporada 90/91, tot disputant 17 partits i marcant un gol a la màxima categoria. L'any següent, amb el Betis a Segona, hi juga altres set partits.
A partir de 1992, la seua carrera prossegueix per equips més modestos, com l'Écija Balompié o la Gimnástica Torrelavega.

## Enllaços externs

* Fitxa del jugador
# Destinació final 3

Destinació final 3 (títol original en anglès: Final Destination 3) és una pel·lícula de terror sobrenatural estatunidenca del 2006 dirigida per James Wong. És la tercera entrega de la sèrie de pel·lícules Final Destination. Wong i Glen Morgan, que va treballar a la primera pel·lícula de la saga, van escriure'n el guió. La pel·lícula és protagonitzada per Mary Elizabeth Winstead i Ryan Merriman, i té lloc sis anys després de la primera pel·lícula. Es va doblar al català.

## Sinopsi

L'estudiant de secundària Wendy Crhistensen visita un parc d'atraccions la nit de la seva graduació amb el seu xicot Jason Wise, la seva millor amiga Carrie Dreyer, i el xicot de la Carrie, en Kevin Fischer. Mentre es pugen a la muntanya russa de Devil's Flight, la Wendy té la premonició que el sistema hidràulic que assegura els cinturons de seguretat i els vagons de la muntanya russa fallarà durant el viatge, i que els que hi són a bord moriran. Ella entra en pànic i es produeix una baralla. Finalment la Wendy, en Kevin, les millors amigues Ashley Freund i Ashlyn Halperin, l'exalumne Frankie Cheeks, l'atleta Lewis Romero, la germana de la Wendy, la Julie Christensen, la millor amiga de la Julie, Perry Malinowski, i la parella gòtica Ian McKinley i Erin Ulmer, baixin de l'atracció. Poc després, la muntanya russa descarrila i els passatgers que hi queden moren. Però el destí de la Wendy no ha fet més que començar.

## Referències

* ↑ «Destinació final 3». Ésadir.cat. [Consulta: 1r setembre 2022].

## Enllaços externs

* Destinació final 3 a Goita què fan, ara!
# La carretera (pel·lícula de 2009)

La carretera (títol original en anglès: The Road) és una pel·lícula estatunidenca de John Hillcoat adaptació de la novel·la homònima escrita per Cormac McCarthy. Reuneix Viggo Mortensen i el jove actor australià Kodi Smit-McPhee i, en papers secundaris, Robert Duvall, Charlize Theron i Guy Pearce.
Ha estat presentada en estrena mundial i en competició el 3 de setembre de 2009 a la Mostra de Venècia 2009, després als festivals de cinema de Telluride (Colorado), de Toronto, Sitges i Londres.
El 2010 es va publicar el doblatge en català en DVD, el 12 d'octubre de 2012 es va emetre per primer cop a TV3 i també es va editar una versió en valencià per À Punt.

## Argument

Deu anys després que el món explotés, sense que ningú sabés com. D'aquesta apocalipsi de natura indeterminada, els supervivents només recorden una gran claror encegadora. Un home intenta fer camí amb el seu jove fill, travessant un territori devastat, sense aliments, sense energia, sense vegetació, per arribar al mar en direcció al sud.

## Repartiment

* Viggo Mortensen: el pare
* Kodi Smit-McPhee: el petit
* Charlize Theron: la mare
* Guy Pearce: el veterà
* Robert Duvall: el vell
* Michael Kenneth Williams: el lladre
* Garret Dillahunt: el membre de la banda
* Molly Parker: la dona maternal

## Al voltant de la pel·lícula

* Ha estat rodada sobretot a Pennsilvània (al voltant del llac Erie i a les zones mineres), a Louisiana (a les regions afectades per l'huracà Katrina) i a Oregon.

## Referències

* 1 2 Títol en català a Ésadir.cat
* ↑ «La carretera». À Punt, 20-08-2022. [Consulta: 20 agost 2022].
* ↑ Localitzacions a IMDb

## Enllaços externs

* Conferència de premsa, festival de cinema de Londres Arxivat 2009-10-22 a Wayback Machine.
* Making de The Road
# Late Night (pel·lícula)

Late Night és una pel·lícula estatunidenca de comèdia-drama de 2019 dirigida per Nisha Ganatra a partir d'un guió de Mindy Kaling. Apareixen en ella Emma Thompson, Mindy Kaling, Max Casella, Hugh Dancy, John Lithgow, Denis O'Hare, Reid Scott, i Amy Ryan. La història segueix la presentadora d'un programa d'entrevistes nocturn que decideix fer equip amb un dels seus nous guionistes en un intent per a salvar la seua carrera.
La pel·lícula es va estrenar als Estats Units el 7 de juny de 2019. El film va rebre crítiques positives dels crítics, amb elogis a la seua sàtira i comentari social, com també a la interpretació de Thompson.

## Repartiment

* Emma Thompson com a Katherine Newbury
* Mindy Kaling com a Molly Patel
* Hugh Dancy com a Charlie Fain
* Reid Scott com a Tom Campbell
* Amy Ryan com a Caroline Morton
* John Lithgow com a Walter Newbury
* Denis O'Hare com a Brad
* Max Casella com a Burditt
* Paul Walter Hauser com a Mancuso
* John Early com a Reynolds
* Megalyn Echikunwoke com a Robin
* Ike Barinholtz com a Daniel Tennant
* Annaleigh Ashford com a Mimi Mismatch
* Halston Sage com a Zoe Martlin
* Marc Kudisch com a Billy Kastner
* Seth Meyers com ell mateix
* Bill Maher com ell mateix
* Jake Tapper com ell mateix
* Maria Dizzia com a Joan
* Sakina Jaffrey com Na Patel, la mare de Molly

## Referències

* ↑ Gabriella Geisinger. «Late Night reviews: 'Ludicrous comedy' 'has a lot of heart' and is full of 'INCISIVE barbs». Daily Express, 06-06-2019. [Consulta: 13 juny 2019].

## Enllaços externs

* Late Night - Lloc web oficial
* Late Night a The Numbers (anglès)
* Late Night a Rottentomatoes (anglès)
# Odi a les entranyes

Odi a les entranyes (títol original en anglès: The Molly Maguires) és una pel·lícula estatunidenca de Martin Ritt, estrenada el 1970, amb Sean Connery i Richard Harris. El títol original fa referència al nom de la societat secreta irlandesa que va realitzar nombrosos sabotatges a les mines de Pennsilvània al Segle XIX, els Molly Maguires. El 1971 va estar nominada a l'Oscar a la millor direcció artística, per Tambi Larsen i Darrell Silvera. Aquesta pel·lícula ha estat doblada al català.

## Argument

La pel·lícula explica com un detectiu s'infiltra en la societat secreta que lluita contra l'explotació dels miners pels propietaris de les mines, adaptació d'una novel·la d'Arthur H. Lewis. S'inspira en fets reals, i destaca el cap dels Mollies i la seva voluntat de justícia social.

## Repartiment

* Sean Connery: Jack Kehoe
* Richard Harris: Detectiu James McParlan
* Samantha Eggar: Miss Mary Raines
* Frank Finlay: Davies
* Anthony Zerbe: Tom Dougherty
* Bethel Leslie: Mrs. Kehoe
* Art Lund: Frazier

## Comentaris

La pel·lícula adopta un format sobri: el primer diàleg comença al minut 15 de la pel·lícula; el personatge de Sean Connery, present des dels primers minuts, no diu una paraula abans del minut 40. L'explotació dels miners (adults i nens) pels propietaris de les mines, sense tenir en compte la seva seguretat i de la seva salut, és filmada com si fos la causa del terrorisme obrer, aquesta llarga posada en escena sense diàlegs fa evident la revolta futura dels obrers. El personatge més aconseguit de la pel·lícula és l'interpretat per Harris, encisador, vividor, i ple d'ambigüitats: barreja immoralitat individual i revolta social.
La pel·lícula, que no deixa cap esperança anunciant la derrota dels rebels, és un fracàs comercial: el seu pressupost d'11 milions de dòlars només és cobert en un 10%. La música de la pel·lícula és composta per Henry Mancini (La Pantera Rosa, Charade...), en substitució de la música prevista en un principi, escrita per Charles Strouse. Mancini fa un ampli ús de la música modal irlandesa, utilitzant els instruments tradicionals: arpa irlandesa, flauta irlandesa i squeezebox.

## Al voltant de la pel·lícula

La pel·lícula ha estat gairebé completament rodada a Eckley, Pennsilvània, una antiga ciutat minera abandonada. El rodatge ha salvat la ciutat de la ruïna completa: després del rodatge, és lliurada a la Pennsylvanian Historical and Museum Comission , que en fa un museu. Algunes escenes han estat rodades a Jim Thorpe. Una còpia nova de la pel·lícula ha estat presentada al festival de Cannes el 2009 en el marc de Cannes Classics.

## Referències

* 1 2 esadir.cat. Odi a les entranyes. esadir.cat.
* 1 2 3 Thomas Sotinel, «Cinema: un diamant negre en una mina de carbó, Le Monde , 11 setembre de 2009, pàg. 23
* ↑ «The Molly Maguires». The New York Times.
* ↑ Bruno Icher, « The Molly Maguires, Libération, 9 setembre de 2009
* ↑ «Lloc oficial del festival». Arxivat de l'original el 2013-12-19. [Consulta: 19 desembre 2013].
# Anòs

Anòs (en francès Anos) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 94 | 86 | - | 81 | 108 | 126 | 124 | 129 | 95 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 86 | 94 | 108 | 99 | 99 | 92 | 89 | 86 | 86 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 89 | 75 | 82 | 67 | 73 | 67 | 65 | 58 | 53 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 58 | 40 | 44 | 62 | 120 | 149 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2008 | Jacques Cantonnet | |
| 2008- | Patrick Yacger | |

## Referències

* ↑ Toponímia occitana
# Vernadèths

Vernadèths (en francès Bernadets) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 209 | 203 | 219 | 223 | 252 | 229 | 224 | 210 | 213 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 199 | 204 | 210 | 215 | 189 | 207 | 192 | 193 | 176 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 174 | 188 | 181 | 177 | 157 | 161 | 178 | 142 | 144 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 149 | 136 | 185 | 303 | 534 | 519 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2008 | Jean Heuga | |
| 2008- | Gérard Soulier | |

## Referències

* ↑ Toponímia occitana